OpenLLM-France/wikimedia huggingface dataset:
# Gwilavez

Gwilavez :
| Ar maerdi. ||
| Anv gallaouek | Vilaemaé |
| Anv gallek (ofisiel) | Villamée |
| Bro istorel | Bro-Roazhon |
| Melestradurezh ||
| Departamant | Il-ha-Gwilen |
| Arondisamant | Felger-Gwitreg |
| Kanton | Felger-2 |
| Kod kumun | 35357 |
| Kod post | 35420 |
| Maer Amzer gefridi | Laurence Cherel 2016-2026 |
| Etrekumuniezh | Felger Tolpad-kêrioù |
| Bro velestradurel | Bro Felger |
| Lec'hienn Web | https://villamee.fr/ |
| Poblañsouriezh ||
| Poblañs | 300 ann. (2020) |
| Stankter | 28 ann./km² |
| Douaroniezh ||
| Daveennoù lec'hiañ | 48° 27′ 39″ Norzh 1° 13′ 18″ Kornôg / 48.460833, -1.221667 |
| Uhelderioù | kreiz-kêr : 165 m bihanañ 134 m — brasañ 171 m |
| Gorread | 10,66 km² |
| Gwilavez ||
| kemmañ |
Gwilavez (Villamée e galleg) a zo ur gumun eus Breizh e kanton Felger-2 e departamant Il-ha-Gwilen.

## Istor
### XX$^{vet}$ kantved
#### Brezel-bed kentañ

* Mervel a reas 27 gwaz abalamour d'ar brezel hervez monumant ar re varv, da lâret eo 5,18 % ag ar boblañs hervez an niveradeg bet graet e 1911.

#### Brezelioù didrevadennañ
##### Brezel Aljeria

* Mervel a reas ur milour ag ar gumun d’an 13 a viz Here 1958.

## Monumantoù ha traoù heverk

* An iliz katolik.
* Ar porzh-bered.
* Iliz katolik Sant Varzhin, XI$^{vet}$ kantved-XVI$^{vet}$ kantved-XVII$^{vet}$ kantved, he forched, XVII$^{vet}$ kantved hag ar porzh-bered.
* Maner Le Haut-Coudray, XVII$^{vet}$ kantved.
* Ar monumant.
* Monumant foran ar re varv$^,$.
* Taolenn ar re varv (1914-1918) en iliz katolik$^,$.

## Emdroadur ar boblañs

Niver a annezidi

## Liammoù diavaez

a vo kavet e Wikimedia Commons.
* (br) Gwilavez war lec'hienn Geobreizh

## Dave ha notennoù

* ↑ Roadennoù ofisiel e lec'hienn an EBSSA
* ↑ (fr)Monumant ar re varv - Memorial Genweb
* ↑ (fr)Fichenn hiniennel - Memorial Genweb
* ↑ (fr)Memorial Genweb (roll)
* ↑ (fr)Memorial Genweb (luc'hskeudenn)
* ↑ (fr)Memorial Genweb (roll)
* ↑ (fr)Memorial Genweb (luc'hskeudenn)
# Gwilcherez

Ur wilcherez, pe troc'herez-c'heot, zo ur mekanik da wilchat, pe da droc'hañ geot, dezhi meur a lavnenn.
Meur a seurt a zo. Darn a ya en-dro gant eoul-maen, re all gant an tredan. Darn a dro en-dro d'un ahel a-serzh, re all en-dro d'un ahel a-blaen.

## Louzus ha trouzus

Tamallet e vez dezho ober trouz (met ar re dredan ne reont ket nemeur), louzañ an endro diwar deurel CO$_2$ evit ar re a lonk eoul-maen, pe sachañ war an tredan evit ul labour a c'hallfed ober gant eoul-divvrec'h.
# Gwilde

Gwilde zo anv daou lec'h e Breizh-Uhel :
* Gwilde-Gwengalon, kumun e kanton Plelann-Vihan
* Gwilde-ar-Mor, e kumun Hirel, e kanton Kankaven, e Bro-Zol gozh.
# Gwienna

Gwienna), Guiana (/ɡ(j)iˈanɔ/ en okitaneg, Guyenne (/ɡɥijɛn/ e galleg, Guyenne haGuienne e saozneg, zo ur rannvro istorel dispis a-walc'h e mervent Bro-C'hall, tre e kornôg ar broioù okitanek. Alies e vez kaoz eus Proviñs Guyenne ha Gwaskogn.

## Orin

Dont a ra an anv Guyenne eus an anv okitanek Guiana, a zeu eus ar ger latin Aquitania. Koulskoude ez int deuet da vout daou dra zisheñvel, ha Guyenne zo deuet da vezañ kemmesket gant Gwaskogn.
Kentañ gwech ma kaver roud eus dugelezh Guyenne eo e feur-emglev Pariz e 1229 a lakaas fin d'ar Groaziadeg albizat, met marteze e voe krouet gant ar feur-emglev en-eeun, ha Bourdel e oa ar gêr-benn anezhi.
E 1380 e voe sinet feur-emglev Brétigny ettre Bro-C'hall ha Bro-Saoz, a roas Gwienna d'ar Saozon.
E 1561 e teuas GWienna da vezañ ur broviñs, hag enni Bordelais, Bazadais, Limousin, Périgord, Quercy, Rouergue, Agenais, Saintonge hag Angoumois. Diskaret e voe evel an holl broviñsoù gant an Dispac'h gall pa voe krouet an departamantoù gall e 1790.

## Guyenne en istor

Istor kozh Guyenne eo hini rouantelezh ha dugelezh Akitania.

## Notennoù ha daveennoù

* ↑ Roparz Hemon, Nouveau dictionnaire français-breton, p. 361a
a vo kavet e Wikimedia Commons.
# Gwig

Ar Gwig, adstêr d'al Leger, war e lez kleiz, e Benac'h.
Eieniñ a ra e Bodsorc'hel. 27,4 km eo e hed.

## Kumunioù douret

* Bodsorc'hel (andon),
* Gwerliskin,
* Plougraz,
* Lokenvel,
* Plounerin,
* Logivi-Plougraz,
* Plounevez-Moedeg,
* Benac'h (kember).
* War draoñ pont Kunuder
* Palioù-dour ar vilin-bleud kozh

## Pennadoù kar

* Roll stêrioù pennañ Breizh
* Roll stêrioù Breizh renket hervez o hirder‎

## Liamm diavaez

* Fichenn ar Gwig el lec'hienn Sandre
# Gwikourvest

Gwikourvest :
| An iliz katolik. ||
| Anv gallek (ofisiel) | Plougourvest |
| Bro istorel | Bro-Leon |
| Melestradurezh ||
| Departamant | Penn-ar-Bed |
| Arondisamant | Montroulez |
| Kanton | Landivizio |
| Kod kumun | 29193 |
| Kod post | 29400 |
| Maer Amzer gefridi | Jean Jézéquel 2008-2026 |
| Etrekumuniezh | KK Bro Landivizio |
| Bro velestradurel | Bro Montroulez |
| Lec'hienn Web | Ti-kêr |
| Poblañsouriezh ||
| Poblañs | 1 449 ann. (2020) |
| Stankter | 103 ann./km² |
| Douaroniezh ||
| Daveennoù lec'hiañ | 48° 33′ Norzh 4° 05′ Kornôg / 48.55, -4.08 |
| Uhelderioù | bihanañ 62 m — brasañ 126 m |
| Gorread | 14,07 km² |
| Gwikourvest ||
| kemmañ |
Gwikourvest a zo ur gumun eus Bro Leon e kanton Landivizio, e departamant Penn-ar-Bed, e gwalarn Breizh.

## Anv

* Ogée (1779) : Guicourvest
* Marteville & Varin (1843) : Plougourvest
* Erwan Vallerie (1995) ː Plebe Gornest, 1260; Ploegorguest, 1292, c. 1330; Ploüernest, 1441; Ploeourvest, 1467; Ploervest, 1516; Guicournest, 1630; Guycourvest, 1636; Guicourvest, 1779
Gerdarzh ː

## Ardamezioù

Troc'het, milginet ha melionek, ouzh 1 en geot, ouzh 2 en aour karget gant div groazigan en sabel.

## Istor
### Dispac'h Gall

* Dekred eus ar 26 a viz Du 1790 war al le ret: e penn-kentañ 1791 e voe nac'het al le ouzh ar Roue, ar vro hag al lezennoù gant ar person, Le Fur e anv.

### XX$^{vet}$ kantved
#### Brezel-bed kentañ

* Mervel a reas 54 gwaz eus ar gumun, eleze 4,48% eus he foblañs e 1911, abalamour d'ar brezel.

#### Eil brezel-bed

* Merval a reas pevar den ag ar gumun abalamour d'ar brezel.

#### Brezelioù didrevadennañ
##### Brezel Aljeria

* Mervel a reas ur milour eus ar gumun d’an 3 a viz Kerzu 1960 en Ain Sefra (departamant Saida).

## Monumantoù ha traoù heverk

* Iliz katolik Sant Pêr.
* Monumant ar re varv "Da Vugale Guigourvest maro evit ar vro 1914-1918", luc’hskeudennoù$^,$.

## Emdroadur ar boblañs abaoe 1962

Niver a annezidi

## Tud

* Yann Pregent, eskob Leon e 1436, kañseller Breizh e 1445, eskob Sant-Brieg e 1450; marvet e sant-Brieg ha beziet en e iliz-veur e 1472.
* Yves M̥orice, pennalvokad ouzh Kambr ar C'hontoù Breizh e 1649; pennprokulor e 1651.

### Ardamezeg ar familhoù

| Barazer, Aotrounez Lannurien | En gul e wifrell en erminoù, heuliet gant div ruilhenn en argant |
| Morice Aotrounez Coëtquelfen | En argant e groaz eoriek en geot |
| Prégent / Prigent Aotrounez Krec'hkelien | En glazur e dreustell en aour heuliet gant tri grizilhon ivez en aour |

## Liammoù diavaez

a vo kavet e Wikimedia Commons.
* (br) Gwikourvest war lec'hienn Geobreizh

## Levrlennadur

* Pol Potier de Courcy : Nobiliaire et armorial de Bretagne. Adembannadur Editions des Régionalismes. Cressé. 2011/2014 — Wikisource
* Erwan Vallerie : Diazezoù studi istorel an anvioù-parrez. Corpus. An Here. 1995

## Notennoù ha daveoù

* ↑ Roadennoù ofisiel e lec'hienn an EBSSA
* ↑ Kristof Jezegoù, Hor Bro e-pad ar Revolusion, Ti-moullañ Ar Bobl, Karaez, 1915, pajenn 45
* ↑ Memorial Genweb
* ↑ Memorial Genweb
* ↑ Fichenn hiniennel - Memorial Genweb
* ↑ Memorial Genweb
* ↑ Memorial Genweb
# Kalymnieg

* Eon Proterozoeg
* Paleoproterozoeg
* Siderieg
* Rhyaseg
* Orosirieg
* Statherieg
* Mezoproterozoeg
* Kalymnieg
* Ektasieg
* Stenieg
* Neoproterozoeg
* Tonieg
* Kriogenieg
* Ediakareg
Ar c'halymnieg a zo maread kentañ ar mezoproterozoeg. Eus ar gresianeg καλυμνα e teu. En em astenn a ra eus 1.600 milion bloaz'zo betek 1.400 milion bloaz'zo. Evel kalz mareadoù ar proterozoeg n'eo ket diazezet war ar gronologiezh met war ar stratigrafiezh.
Merket e voe ar c'halymnieg gant astennadur an uhelgompezennoù kevandirel kozh ha krouidigezh uhelgompezennoù kevandirel nevez war-dro hag ar c'hratonoù. E-pad ar c'halymnieg en em dorras an dreistkevandir Kolumbia, 1.500 milion bloaz'zo.

## Liammoù diavaez

Ar c'halymnieg war GeoWhen
# Kalypso

Kalypso (henc'hresianeg : Καλυψώ Kalupsố, « an hini guzh ») zo un nimfenn eus ar mor e mojennoù Hellaz kozh.

## Mojenn

Kalypso « he rodelloù kaer » a oa un nimfenn, merc'h da Atlas, hervez Homeros hag Apollodoros. Hesiodos, diouzh e du, a ra anezhi unan eus an Okeanidezed hag e-barzh Katalog ar Maouezed e ra anv eus he c'harantez kevrinus gant Hermes hag eus o bugale niverus a vefe aet d'ober pobl a-bezh ar Gefalleniz. Sellet e vez outi evel rouanez Enez Ogygia, ma oa o vevañ hec'h-unan gant nimfezed all.
En Odysseia e ro bod da Odysseüs goude e beñse hag ez orged outañ. Dont a ra a-benn da virout anezhañ war hec'h enezenn e-pad 7 vloaz. Kinnig a ra dezhañ zoken dont da vezañ divarvel ma'z asant chom ganti. Zeus avat a vagas truez ouzh Odysseüs pa glevas e verc'h Athena hag a gasas Hermes e vab da reiñ dezhi an urzh da lezel an haroz da vont war-raok. Sevel a reas neuze ur radell da zistreiñ d'ar gêr.
Hervez mojennoù zo he dije bet daou vab eus an haroz : Naosinoos ha Nausithoos.

## Mammennoù

* Apollodoros, Epitome (VII, 24).
* Katalog ar Maouezed (CL, 31).
* Hesiodos, Theogonia (v. 359 et 1017-1018).
* Homeros, Odysseia (I, vers 13-15 ; 50 à 57 ; V, 57-58.)

## El lennegezh

* (fr) FÉNELON (1699) : Les aventures de Télémaque.

## Notennoù

* ↑ Hesiodos Theogonia , 359.
* ↑ Meur a enezenn a c'hallfe bezañ Enez Ogygia ar vitologiezh, Enez Gozo peurgetket, en enezeg Malta.
* ↑ Theogonia, 1017-1018.
a vo kavet e Wikimedia Commons.
# Kama Soutra

a vo kavet e Wikimedia Commons.
Lodenn vrudetañ an dastumadeg anvet Kama Chastra (कामशास्त्र Kāmaśāstra) eo Kama Soutra (sañskriteg : कामसूत्र Kāmasūtra, "Pennlavaroù ar Garantez"), un dastumad indian skrivet etre ar IV$^e$ kantved hag ar VII$^{vet}$ kantved gant Vâtsyâyana war a greder.
Savet eo an anv "Kama Soutra" diwar Kâma, doue ar garantez peuzpar da Eros ha Kupido, ha diwar sûtra pe shâstra, "pennlavaroù".
Kâma a zegas ar blijadur a c'hall an dud reiñ an eil d'egile gant o femp skiant, o spered hag o ene. Ouzhpenn darempredoù revel a gaver e Kâma Sûtra : anv zo eus doareoù-bevañ a rank un den sevenet anavezout, eus boued, frond ha sonerezh.
Ul levr klasel eus ar relijion hindou eo Kâma Sûtra. Kaoz zo ennañ eus eil live ar vuhez, Kama, live ar garantez.
Skeudennet-kaer e vez peurvuiañ, gant livadurioùigoù. Kuzulioù diwar-benn an doare da hoalañ ha da reiñ plijadur, d'ar wreg pe d'ar gwaz, a gaver e-barzh, dreist-holl dre lakaat ar c'horf a-zoare.
Ul levr evit an noblañsed indian e oa mennet da vezañ. Talvoudus-bras eo evit anaout ar vuhez en Indez a-wechall. Ul levr addisplegoù, ar Jayamangala, zo bet savet diwarnañ gant Yashodhara.
Da gentañ e oa graet al levr evit ar baotred hag o serc'hed : deskrivañ a ra an embarañ hag an darempred etre gwaz ha maouez hervez ar pezh a zleont ober hag a c'hallont gortoz digant egile.
Kuzulioù evit ar maouezed zo ennañ koulskoude. Diskouez a ra ivez n'eo ket a-walc'h d'ar gwaz kas an ober reizhel da benn : pokat, flourañ, dantañ, krafignat a rank gouzout ober ivez. Deskrivet ez eus un ugent emzalc'h-korf bennak, hag aliet eo an dud da lezel o faltazi d'o ren.
Bernioù addisplegoù zo bet savet diwar-benn al levr, oberennoù a-leizh zo bet skrivet diwar-benn arz ar garantez, pe an erotegezh, war lerc'h Kâma Sûtra. Darn zoken o deus adkemeret an anv. Pell int a gaout hevelep talvoudegezh.

## Levrlennadur

* (fr) Les Kâma-sûtra de Vatsyayana, suivis de l'Anangaranga de Kalyanamalla, Zulma, 2009 (ISBN 978-2-84304-493-9)
# Kalvez

    Evit implijoù all, gwelet Kalvez (disheñvelout).
Ar c'halvez a ra war-dro framm an doenn. Ar c'halvez-mor a ra war-dro framm ar bigi.
Alies e vez gwelet kalvez pe munuzer, n'eo ket ar memes tra : ar munuzer a sav arrebeuri evit an ti pe evit ur chanter bennak.

## Pennad kar

Kalvez (anv-tiegezh)
# Kalydon

Kalydon (Καλυδών, Kaludôn en henc'hresianeg) zo ur polis kozh en Aitolia, e kornaoueg Bro-Hellaz. War lez kornôk ar stêr Evinos emañ, en hanternoz pleg-mor Korinthos.

## Anv

Dont a ra hec'h anv eus hini an den he savas, Kalydon, mab da Aitolos ha Pronoe. Dimeziñ a reas da Aiolia ha div verc'h o doe, Epikaste ha Protogeneia.
Ur voger a 3 km a oa en-dro dezhi.
Gwelet e vez ar rivinoù anezhi e kêriadenn Evinoc'hori, war-lerc'h ar pont dreist ar stêr Evinos.

## Kêr

En akropolis e oa un templ bras, anvet Lafria, en enor da Apollon hag Artemis.

## Pennadoù kar

* Kreñvlec'h Kalydon
* Hoc'h-gouez Kalydon

## Notennoù

* ↑ Paosanias ar Beajour, Deskrivadur Bro-C'hres vii.18.8.
# Kalvez (anv-tiegezh)

Kalvez, pe ar C'halvez, zo un anv-tiegezh brezhonek, deuet diwar anv ur vicher, hini ar c'halvez.

## Yezhoù all

E galleg eo bet troet an anv e Calvez, Le Calvez, le Calvé gant marilh gall ar boblañs.
E gevatal a gaver e yezhoù all :
* Carpenter, e saozneg
* Carpentier ha Charpentier e galleg
* Carpintero, e spagnoleg
* Zimmermann, en alamaneg

### Tud
#### XIX$^{vet}$ kantved

* Jakez ar C'halvez (1800-1859), beleg eus Bro-Leon, saver levrioù relijion

#### XX$^{vet}$ kantved

* Armañs ar C'halvez, beleg ha kelenner, saver ar c'helaouennoù Skol ha Wanig ha Wenig
* Herve Kalvez (1872-1946), beleg eus Bro-Leon, aozer meur a levr diwar-benn sent Breizh
* Jean-Yves Calvez (1927-2010), beleg, prederour hag armerzhour
* Leon ar C'halvez (1909-1995), marc'hhouarner
* Paol Kalvez, genidik a Vro-Leon, soudard en arme c'hall, emsaver, hag unan eus diazezerien SADED
* Ronan Calvez, kelenner e skol-veur Brest
* Tugdual Kalvez, bet kelenner prederouriezh en Alre, barzh brezhonek

#### XXI$^{añ}$ kantved

* Florent Calvez (g. e 1974), aozer bannoù-treset
* Vincent Calvez (g. e 1981), matematikour
* Anne-Sophie Calvez (g. e 1983), ruzikerez
# Kalvez (disheñvelout)

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Ur c'halvez zo un den a labour gant pezhioù koad pe houarn da sevel frammoù tiez pe bigi. Un anv-tiegezh brezhonek eo ivez

## Tud

* Gwelout Kalvez (anv-tiegezh).

## Lec'hioù

* ar C'halvez eo anv brezhonek an enezenn anvet Île Longue e galleg, e Mor Bihan Gwened.
* Tour-tan ar C'halvez Meur a zo un tour-tan er-maez da Sant-Nazer.
# Kalvinouriezh

Ar galvinouriezh zo ur gelennadurezh savet gant an doueoniour gall Jehan Cauvin (1509-1564) er XVI$^{vet}$ kantved. Disteurel a rae aotrouniezh ar pab ha sevel a reas un doare nevez da ren an ilizoù kristen.
# Kalyke (loarenn)

Kalyke :
| Mankout a ra ul luc'hskeudenn ! Ar pennad-mañ en deus ezhomm eus ul luc'hskeudenn ||
| Dizoloet gant | Scott S. Sheppard, David C. Jewitt, Yanga R. Fernández ha Eugene A. Magnier |
| Dizoloet d'ar | 23 du 2000 |
| Doareennoù he c'helc'htro ||
| radius krenn | 23 566 000 km |
| Kelc'htro | ? |
| Ezkreizennegezh | 0,2465 |
| Periapsis | ? |
| Apoapsis | ? |
| Prantad reveulziañ | 742,03 d |
| Tizh orbitel krenn | ? |
| Stouadur | 165,159° |
| Loarenn eus | Yaou |
| Doareennoù fizikel ||
| Treuzkiz krenn | ~5 km |
| Pladadur | |
| Gorread | ? |
| Volum | ? |
| Mas | ~1,9×10×10$^{14}$ kg |
| Douester | 2.6 g/cm³ |
| Gravitadur gorre | ~0,0019 m/s² |
| Tizh achap | ? |
| Devezh | ? |
| Stouadur | ? |
| Albedo | 0.04 |
| Sked dre wel | - |
| temp. gorre | ? |
| Gwask atmosferel | ebet |
Kalyke (eus ar gresianeg Καλύκη) a zo ul loarenn gilgradek direizh Yaou. Gant ur strollad a steredonourien eus Skol Veur Hawaï e voe dizoloet e 2000. Hi a berc'henn da strollad Pasiphae, ur strollad a loarennoù a gelc'htro etre 22,8 milion km ha 24.1 milion km gant ur stouadur etre 144.5° ha 158.3°.
Tennañ a ra hec'h anv eus Kalyke, unan eus serc'hed Zeus.
* Loarennoù Yaou
* Adrastrea | Aitne | Amalthea | Ananke | Aoede | Arche | Autonoe | Callisto | Callirrhoe | Carme | Chaldene | Cyllene | Elara | Erinome | Euanthe | Eukelade | Euporie | Europa | Eurydome | Ganymede | Harpalyke | Hegemone | Helike | Hermippe | Himalia | Io | Iocaste | Isonoe | Kale | Kallichore | Kalyke | Karpo | Kore | Leda | Lysithea | Megaclite | Metis | Mneme | Orthosie | Pasiphae | Pasithee | Praxidike | Sinope | Sponde | Taygete | Thebe | Thelxinoe | Themisto | Thyone
* S/2000 J 11 | S/2003 J 2 | S/2003 J 3 | S/2003 J 4 | S/2003 J 5 | S/2003 J 9 | S/2003 J 10 | S/2003 J 12 | S/2003 J 15 | S/2003 J 16 | S/2003 J 17 | S/2003 J 18 | S/2003 J 19 | S/2003 J 23
* Yaou | Koskoriad an Heol
# Jean Dubuffet

Jean Dubuffet, ganet d'an 31 a viz Gouere 1901 en Havr-Nevez hag aet d'an Anaon d'an 12 a viz Mae 1985 e Pariz, a oa un arzour gall, livour ha kizellour.

## Liammoù diavaez

* (fr) Le Delarge
* (fr) BnF
* (fr) Fondation Dubuffet
# Jean Dufresne

Jean Dufresne, bet ganet d'ar 14 a viz C'hwevrer 1829, marvet d'an 13 a viz Ebrel 1893 e Berlin (Alamagn) a oa ur mestrc'hoarier echedoù ha skrivagner alaman.
Un diskibl da Adolf Anderssen e voe. Skrivañ a reas dornlevrioù ha dastumadennoù krogadoù mestrc'hoarierion.
# Jean Failler

Ganet eo bet Jean Failler e Kemper d'ar 26 a viz C'hwevrer 1940, kalvez e dad ha kouezierez e vamm. Goude bezañ tapet un testeni gouested war ar gontouriezh e oa aet da zibabour lizhiri er Post, da c'houde difraeer asurañsoù kent mont d'ober e goñje en Aljeria. Adalek 1962 e oa aet da vareour en embregerezh tiegezh savet gant e dud.
Ran gant al lennegezh e oa kroget da skrivañ pezhioù-c'hoari. Tapet eo bet priz ar skrivagnerien vreizhat gant e romant kentañ (L'ombre du Vétéran) e 1993. Krouet eo bet heuliad Mary Lester gantañ, un dudenn en deus skrivet 35 romant diwar he fenn betek-henn, e galleg nemetken.
Emañ o chom en Enez-Tudi.

## Oberennoù
### Heuliad Mary Lester

* Les bruines de Lanester (Lannarstêr),
* Les diamants de l'archiduc (Kemper),
* La mort au bord de l'étang (Bro-Gernev),
* Marée blanche (Konk-Kerne),
* Le manoir écarlate (tro-dro da Kastell-Nevez-ar-Faou, e Kastell Trevarez peurgetket),
* Boucaille sur Douarnenez (Douarnenez),
* L'homme aux doigts bleus (Ar Baol-Skoubleg),
* La cité des dogues (Sant-Maloù) (troidigezh Mayhem in Saint-Malo gant William Rodarmor),
* On a volé la Belle-Étoile ! (Kameled),
* Brume sous le grand pont (Sant-Nazer),
* Mort d'une Rombière (Enez-Tudi),
* Aller simple pour l'enfer (war vor, etre Inizi Faero hag Enez ar Skorn),
* Roulette russe pour Mary Lester (Sant-Ke-Porzh-Olued),
* À l'aube du troisième jour (Karaez-Plougêr, e-pad Gouel an Erer Kozh),
* Les gens de la rivière (glannoù an Oded),
* La bougresse (Menezioù Du),
* La régate du Saint-Philibert (An Drinded-Karnag),
* Le testament Duchien (An Uhelgoad),
* L'or du Louvre (Inizi Glenan),
* Forces noires (Roazhon),
* Couleur Canari (Naoned),
* Le renard des grèves - Levrenn 1 (Norzh Penn-ar-Bed),
* Le renard des grèves - Levrenn 2 (Norzh Penn-ar-Bed),
* Les fautes de Lammé-Bouret (Pont-Aven),
    Abalamour d'ar prosez savet da Jean Failler gant ur vaouez he doa kredet en em anavezout en unan eus tudennoù ar Renard des grèves, kontet e vez ar pemp tro-kaer war-lerc'h gant Mary Lester hec'h-unan.
* La variée était en noir (Ar Briwer),
* Rien qu'une histoire d'amour (Aber An Intel),
* Ça ira mieux demain (Ar C'hab),
* Bouboule est mort (Sant-Brieg),
* Le passager de la Toussaint (Brest),
* Te souviens-tu de Souliko'o ? - Levrenn 1 (Norzh Penn-ar-Bed),
* Te souviens-tu de Souliko'o ? - Levrenn 2 (Norzh Penn-ar-Bed),
* Sans verser de larmes (Norzh Penn-ar-Bed),
* Il vous suffira de mourir - Levrenn 1 - Motel des Forges (Lenn Gwerledan),
* Il vous suffira de mourir - Levrenn 2 - Le Brâme du cerf (Lenn Gwerledan),
* Casa del Amor (Nervouster),
# Jean Dréville

Jean François Alexandre Dréville, bet ganet e Vitry-sur-Seine (Seine d'ar mare-se, Bro-C'hall) d'an 20 a viz Gwengolo 1906 hag aet da Anaon e Vallangoujard (Val-d'Oise, Bro-C'hall) d'ar 5 a viz Meurzh 1997, a oa ur filmaozer gall.

## Liamm diavaez

* Jean Dréville war Internet Movie Database
# Jean Ferrat

Jean Ferrat (Jean Tenenbaum diouzh e anv gwir), bet ganet d'ar 26 a viz Kerzu 1930 e Vaucresson (Seine-et-Oise d'an ampoent) ha marvet d'an 13 a viz Meurzh 2010 en Aubenas (Ardèche), a oa ur c'haner-sonaozer gallek.

## Pladennoù
### Albomoù
#### Decca

* 1961: Deux enfants au soleil
* 1962: La Fête aux copains

#### Barclay

* 1963: Nuit et Brouillard
* 1965: La Montagne
* 1965: Potemkine
* 1966: Maria
* 1967: À Santiago
* 1968: 10 Grandes Chansons de Jean Ferrat
* 1969: Ma France
* 1970: Camarade
* 1971: Aimer à perdre la raison
* 1971: Ferrat chante Aragon
* 1972: À moi l'Afrique

#### Temey (1975)

Jean Ferrat a sav gant Gérard Meys e label: « TEMEY ».
* 1975: La femme est l’avenir de l’homme
* 1979 : Les Instants volés (pe Enregistrement 1979)
* 1980: Ferrat 80
* 1985: Je ne suis qu’un cri
* 1991: Dans la jungle ou dans le zoo (pe Ferrat 91)
* 1994: Ferrat 95 16 barzhoneg bet skrivet gant Aragon
* 2002: Ferrat en scène

### Pladennoù bihan

* 1958: Les Mercenaires
* 1960, dindan al lesanv Noël Frank, albom bihan gant ar c’hanaouennoù
** C’était Noël (Jean Ferrat)
** Notre concerto (Jean Ferrat - Claude-Henri Vic)
** Près de la rivière enchantée (René-Louis Lafforgue)
** Quand la valse est là (Umberto Bindi/ Jean Broussolle).
* 1960: Ma môme
* 1961: Eh ! l’amour
* 1963: Nuit et brouillard
* 1964: La montagne
* 1965: Potemkine
* 1970: Camarade, Les Lilas, Tout ce que j'aime, 17 ans
* 1970: Sacré Félicien, Intox, La Cavale, Les Demoiselles de magasin
* 1972: Mon palais

### Sonerezh filmoù

* 1965 La Vieille Dame indigne (gant René Allio) : On ne voit pas le temps passer, Loin, Tu ne m'as jamais quitté
* 1965 Le Coup de grâce: Les beaux jours

## Liammoù diavaez

* Lec'hienn Jean Ferrat
# Jean Floc'h

Pennrener ar gCooperl a oa Jean Floc'h, ganet d'an 8 a viz Gouhere 1938, Plourin hag aet da Anaon d'ar 24 a viz Mae 2007), ur gevelouri gwerzhañ moc'h krouet gantañ. Adprenañ a reas ar Gevredigezh Bernard e 1987, un embregerezh bosañ e Logunec'h. Krouiñ a reas ar strollad gounezvouedel Bernard-Jean Floc'h arbennikaet war ar gilhevardonerez hag ar salladurezh. Pa tilezas ar strollad d'e sternerien e deroù 2007 e oa 1800 implijad o labourat evitañ hag ar c'hrengreadur a oa 450 milion a euroioù.
Sot e oa Jean Floc'h gant bed ar velo, neuze e krouas ar skipailh marc'hhouarnerien Bretagne-Jean Floc'h e 1994 gant skoazell ar c'huzul-rannvro. Klañv e oa, hag en em lazhañ a reas e miz mae 2007.